Árið 2008 , fimmtudag 6. nóvember kl. 20:00 kom skipulagsnefnd saman til 27. fundar í Ráðhúsinu á Svalbarðseyri . Mættir voru undirritaðir nefndarmenn : Gylfi Halldórsson , Hringur Hreinsson og Anna Fr. Blöndal . Einnig var mættur Árni K. Bjarnason , sveitarstjóri . Gylfi Halldórsson , formaður setti fund og bauð fundarmenn velkomna . Fundargerð 5. fundar samvinnunefndar um Svæðisskipulag Eyjafjarðar frá 15. sept. s.l. Frestað frá síðasta fundi . Skipulagsnefnd fór yfir fundargerð 5. fundar samvinnunefndar um Svæðisskipulag Eyjafjarðar og bréf varðandi svæðisskipulagsvinnuna frá Arnarneshreppi , Grýtubakkahreppi og Akureyrarbæ . Einnig var farið yfir punkta frá Teiknistofu Arkitekta . Skipulagsnefnd er í meginatriðum sammála niðurstöðum samvinnunefndar en telur rétt að sett séu skýr mörk um stærðir iðnaðarlóða . skv. lið 2.3 , sem þurfa að fara inn á svæðisskipulag . Skipulagsnefnd telur æskilegast að iðnaður og atvinnustarfsemi á svæðinu sé sem fjölbreyttastur og ekki eigi að útiloka neitt fyrirfram sem styrkt getur atvinnulífið . Varðandi lið 2.4 telur skipulagsnefnd að geymslusvæði vegna uppdælingar á efni úr sjó þurfi ekki að vera inni í Svæðisskipulagi . Bréf frá Akureyrarbæ dags. 16. okt s.l. v / breytingu á aðalskipulagi Akureyrar 2005 – 2018 . Skipulagsnefnd gerir ekki athugasemdir við skipulagstillöguna . Bréf frá Skipulagsstofnun dags. 9. og 22. október s.l. v / deiliskipulags íbúðarbyggðar Veigahvamms og frístundabyggðar Veigahalls í landi Veigastaða . Bréf frá Skipulagsstofnun dags. 9. október s.l. v / deiliskipulagi Vaðlabrekku , íbúðarsvæðis í landi Veigastaða II . Bréf frá Skipulagsstofnun dags. 28. október s.l. v / breytingu á deiliskipulagi frístundabyggðar í landi Geldingsár . Minnisblað frá Guðjóni Bragasyni hjá Sambandi ísl. sveitarfélaga dags. 23. okt. s.l. v / endurgreiðsluáhættu sveitarfélaga vegna skila á byggingarlóðum . Fleira ekki fært til bókar . Fundi slitið kl. 22.30